
	  Parlamentul României   

 Camera Deputaţilor


COMISIA PENTRU ADMINISTRATIE PUBLICA,

                 
23 octombrie 2003 

Către






BIROUL PERMANENT AL





CAMEREI DEPUTATILOR



Vă înaintăm, alăturat, Raportul asupra propunerii legislative privind regimul mormintelor, cimitirelor şi operelor comemorative de război şi înfiinţarea Societăţii Naţionale pentru Cinstirea Eroilor, trimis Comisiei noastre pentru dezbatere şi avizare în fond, cu adresa nr.310 din 25 august 2003. 

 PRESEDINTE,

IOAN OLTEAN

	  Parlamentul României   

 Camera Deputaţilor


Comisia pentru administraţie publică,

      23 octombrie 2003
amenajarea teritoriului şi echilibru 

ecologic






RAPORT  

asupra propunerii legislative privind regimul mormintelor, cimitirelor şi operelor comemorative de război şi înfiinţarea Societăţii Naţionale pentru Cinstirea Eroilor



1. Cu adresa nr.310 din 25 august 2003, Comisia pentru administraţie publică, amenajarea teritoriului şi echilibru ecologic a fost sesizată în vederea dezbaterii şi avizării în fond, cu propunerea legislativă privind regimul mormintelor, cimitirelor şi operelor comemorative de război şi înfiinţarea Societăţii Naţionale pentru Cinstirea Eroilor.



La întocmirea Raportului s-au avut în vedere: 

· avizul Comisiei pentru apărare, ordine publică şi siguranţă naţională nr.32/502/2003 din 4.09.2003;

· avizul Comisiei pentru drepturile omului, culte şi problemele minorităţilor naţionale nr.25/388/4.09.2003;

· avizul Consiliului Legislativ nr.1057/15.07.2003. 



Propunere legislativă a fost dezbătută şi avizată în fond, în procedură obişnuită, în şedinţa din 22 octombrie 2003.



Prezenta iniţiativă legislativă are ca obiect de reglementare instituirea regimului mormintelor, cimitirelor şi operelor comemorative de război şi înfiinţarea Societăţii Naţionale pentru Cinstirea Eroilor. 



Comisia pentru administraţie publică, amenajarea teritoriului şi echilibru ecologic propune Plenului Camerei Deputaţilor respingerea propunerii legislative, din următoarele motive:



- propunerea legislativă are acelaşi obiect de reglementare cu Legea nr.379/2003 privind regimul mormintelor şi operelor comemorative, apărută în Monitorul Oficial al României, Partea I, nr.700 din 7 octombrie 2003.



Este de precizat că faţă de Legea nr.379/2003, propunerea legislativă nu aduce nimic nou în domeniul supus reglementării, unele din dispoziţiile sale regăsindu-se, într-o altă redactare, în lege. 



Mai mult propunerea legislativă nu stabileşte ce responsabilităţi revin autorităţilor administraţiei publice centrale şi locale în acest domeniu şi nu conţine suficiente norme referitoare la mormintele şi operele comemorative de război – româneşti şi străine – pe teritoriul României, precum şi a celor româneşti în străinătate.



De asemenea, organismul propus a se înfiinţa – similar cu cel prevăzut în lege – nu are atribuţii referitoare la aplicarea acordurilor internaţionale încheiate de România în acest domeniu. 



Este de semnalat că infracţiunea de la art.42 nu este prevăzută în Codul Penal, astfel că trimiterea la dispoziţiile acestui act normativ este eronată. 



- Propunerea legislativă este în dezacord cu prevederile art.14 din Legea nr.24/2000 privind normele de tehnică legislativă pentru elaborarea actelor normative, prin instituirea unui paralelism legislative. 



2. Prin obiectul de reglementare şi conţinutul său, propunerea legislativă face parte din categoria legilor ordinare.



3. La lucrările Comisiei au fost prezenţi 24 de deputaţi, din totalul de 26 membri ai Comisiei.



Raportul Comisiei a fost adoptat cu 21 voturi pentru şi 3 voturi împotrivă.


PREŞEDINTE,




SECRETAR,

IOAN OLTEAN



KOVACS CSABA TIBERIU

Expert parlamentar:

Stelian Androne

